ความเป็นมา

บริษัท พัฒน์กล จำกัด (มหาชน) มีชื่อเป็นภาษาอังกฤษว่า PATKOL PUBLIC COMPANY LIMITED

ได้จดทะเบียนก่อตั้งขึ้นเมื่อ ปี 2508 โดยใช้ชื่อว่า บริษัท พัฒนกลการ จำกัด ตั้งอยู่ที่ ถนนเจริญนคร
ตำบลบางลำภูล่าง อำเภอปากคลองสาน จังหวัดธนบุรี (ชื่อในขณะนั้น) ต่อมาในปี 2010
ได้ย้ายที่ตั้งสำนักงานใหญ่ มาตั้งอยู่ที่ ถนนจักรพรรดิพงษ์ ตำบลโสมนัส อำเภอป้อมปราบศัตรูพ่าย
พระนคร

ในปี 2534 บริษัทฯ ได้ขยายกิจการ โดยเปิดโรงงานแห่งใหม่ขึ้นที่ ถนนลาดกระบัง-กิ่งแก้ว มีเนื้อที่
7,200 ตารางเมตร ซึ่งในช่วงปี 2520-2534 บริษัทฯ เจริญเติบโตขึ้นอย่างมาก
ได้เรียนรู้เกี่ยวกับการผลิตฟิล์มโพลีเอทธิลีน เพื่อบรรจุนมพาสเจอร์ไรซ์ และการพิมพ์ฟิล์มพลาสติก
ระบบเฟล็กโซ่ กับบริษัท พรีแพค ประเทศฝรั่งเศส
จนกระทั่งสามารถพัฒนาการเป่าฟิล์มไนล่อนขึ้นมาได้ และมีการขายผลงานไปยังต่างประเทศอีกมาก

ในปี 2535 บริษัทฯ ได้เปลี่ยนชื่อ จากบริษัท พัฒนกลการ จำกัด เป็น บริษัท พัฒน์กล จำกัด

ในปี 2536 บริษัทได้เข้าจดทะเบียนเป็นบริษัทมหาชน ในตลาดหลักทรัพย์แห่งประเทศไทย
ลักษณะการดำเนินธุรกิจหลัก คือ เป็นบริษัทสร้างวิศวกรรมสร้างเครื่องจักรทำความเย็น
และเครื่องจักรที่ใช้ในการผลิตอาหารประเภทต่างๆ เช่น เครื่องทำน้ำแข็งหลอด
เครื่องจักรห้องเย็น อุปกรณ์ผลิตนมสด อุปกรณ์ผลิตไอศกรีม และระบบสายพานลำเลียง
ที่ใช้ในการผลิตอาหารหลายประเภท

ลักษณะการผลิตจะเป็นแบบตามคำสั่ง โดยบริษัทสามารถทำงานแบบครบวงจร ตั้งแต่การ ออกแบบ
การหาอุปกรณ์ การก่อสร้าง และติดตั้ง พร้อมทั้งให้บริการหลังการขายด้วย

บริษัทมีการเปลี่ยนแปลงและพัฒนาการที่สำคัญ ตั้งแต่ปี 2549 – 2553 ดังนี้

   ปี 2549

  ในปี 2549 บริษัทฯ ได้ก้าวเข้าสู่ธุรกิจใหม่ คือ ธุรกิจ ธุรกิจพลังงานทดแทน
  โดยได้รับการว่าจ้างให้สร้าง โรงงานไบโอเอทานอล จาก ลูกค้า 2 รายใหญ่ คือ

  1. ราชบุรีเอทานอล โรงงานขนาด 150,000 ลิตร/วัน มูลค่าโครงการ 500 ล้านบาท

  2. ทีพีเค เอทานอล จังหวัดนครราชสีมา โรงงานขนาด 1,020,000 ลิตร /วัน
  มูลค่าโครงการ 2,921 ล้านบาท

   ปี 2550

  บริษัทฯ ได้เพิ่มทุนจดทะเบียน จาก 320 ล้านบาท เป็น 325 ล้านบาท
  และออกหุ้นบุริมสิทธิเพิ่มทุนให้กับผู้ถือหุ้นโดยเฉพาะเจาะลง จำนวน 33.7 ล้านหุ้น ในราคาหุ้นละ
  3.62 บาท รวมเป็นเงิน 122 ล้าน ในเดือนเมษายน 2550 หลังจากนั้น ประมาณ เดือน
  กันยายน 2550 บริษัทฯ ได้มีการจัดตั้งสายธุรกิจปิโตเคมีคอล
  โดยแยกออกมาจากสายงานขายและการผลิตเดิม เพื่อความชัดเจนในการขยายตลาด
  และการจัดการ

  ในด้านงานขายต่างประเทศ บริษัทฯได้ เปิดสำนักงานตัวแทนที่ประเทศอินโดนีเซีย
  เพื่ออำนวยความสะดวกให้กับฐานลูกค้าเดิม และรองรับการย้ายฐานการลงทุนของนักธุรกิจไทย
  และต่างประเทศ ซึ่งขยายตัวมากขึ้น

  ปี 2551

  ประมาณ ปลายปี 2551 บริษัทฯ ได้ย้ายฝ่ายผลิต จากโรงงานกิ่งแก้ว ไปยัง บริษัท พัฒน์กล
  แมนนูแฟค

  เจอริ่ง จำกัด ซึ่งตั้งอยู่ที่จังหวัดเพชรบุรี เพื่อปรับขนาดของกิจการ และลด ค่าใช้จ่าย

  ปี 2552

  บริษัทฯ ประสบปัญหาขาดสภาพคล่องทางการเงิน อันเนื่องมาจากสถานการณ์เศรษฐกิจโลก
  และการปรับตัว ของวัตถุดิบที่สูงขึ้นอย่างมาก บริษัทฯ จึงได้ยื่นคำร้องขอฟื้นฟูกิจการ
  ต่อศาลล้มละลายกลาง และ ศาลได้รับคำร้องฟื้นฟูกิจการของบริษัทฯ เมื่อวันที่ 11 สิงหาคม
  2552 และมีคำสั่งอนุมัติให้บริษัทฯ ฟื้นฟูกิจการและแต่งตั้งบริษัทฯ เป็นผู้ทำแผนเมื่อวันที่ 20
  ตุลาคม 2552

  ปี 2553

  บริษัท ฯ ได้มีการจัดประชุมเจ้าหนี้ ครั้งแรก และได้รับอนุมัติแผนฟื้นฟูกิจการจากเจ้าหนี้ ในวันที่
  10 กันยายน 2553 และได้เสนอแผนฟื้นฟูกิจการที่ผ่านการอนุมัติจากเจ้าหนี้ให้ศาลพิจารณาในวันที่
  12 ตุลาคม 2553 แต่เนื่องจากมีเจ้าหนี้จำนวน 3 รายได้ยื่นคำร้องคัดค้านแผนฯ
  ศาลจึงมีคำสั่งให้บริษัทฯ พิจารณาจัดกลุ่มเจ้าหนี้ใหม่

  ปี 2554

  บริษัทฯ ได้พิจารณาจัดกลุ่มเจ้าหนี้ใหม่ และได้ดำเนินการขออนุมัติจากที่ประชุมเจ้าหนี้ใหม่
  ซึ่งได้รับอนุมัติจากที่ประชุมเจ้าหนี้เรียบร้อยแล้ว เมื่อวันที่ 14 มกราคม 2554
  ปัจจุบันอยู่ระหว่างรอฟังคำสั่งศาลเกี่ยวกับการอนุมัติแผนฟื้นฟูกิจการ

2. ภาพรวมการประกอบธุรกิจของบริษัท ,บริษัทย่อยและบริษัทร่วม

บริษัทฯ ได้แบ่งเป็นหน่วยธุรกิจ ได้ 6 หน่วยธุรกิจ ดังนี้

1.  ผลิตภัณฑ์เครื่องทำน้ำแข็ง : บริษัท พัฒน์กล จำกัด (มหาชน) เป็นผู้ผลิต ออกแบบ ติดตั้ง
    และขายอะไหล่ อุปกรณ์สำหรับเครื่องทำน้ำแข็งหลอด น้ำแข็งเกล็ด และน้ำแข็งซอง เครื่อง
    Packing ระบบ อัตโนมัติ ซึ่งเป็นเครื่องจักรที่ลดการใช้แรงงานคน และ บริษัท พัฒน์กล
    แมนนูแฟคเจอริ่ง จำกัด จะเป็นผู้ผลิตอุปกรณ์สำหรับเครื่องทำน้ำแข็งหลอด น้ำแข็งเกล็ด
    และน้ำแข็งซอง Evaporative Condenser และ Filter Vessel

2.  เครื่องจักรและระบบสำหรับอุตสาหกรรมเครื่องทำความเย็น : บริษัท พัฒน์กล จำกัด
    (มหาชน) เป็นผู้ผลิต ออกแบบ ติดตั้งและขายอะไหล่ อุปกรณ์ ระบบแช่อาหาร
    ห้องเย็นอุตสาหกรรมอาหารขนาดใหญ่ ตู้แช่ผลิตภัณฑ์และห้องเย็นสำหรับซุปเปอร์มาร์เก็ต และ
    บริษัท พีเคบี เอ็นเตอร์ไพรส์ จำกัด ประกอบธุรกิจขาย ออกแบบ ผลิต
    และติดตั้งห้องเย็นพาณิชย์ (ขนาดเล็ก) แผ่นฉนวน และนำเข้าอุปกรณ์ระบบทำความเย็น
    ตลอดจน ผลิตและขายตู้แช่ไอศกรีม ตู้แช่ Eutectic และ แผ่น Eutectic
    (คือแผ่นสารทำความเย็นและนำกลับมาใช้ใหม่โดยแช่ในตู้ Eutectic
    สามารถใช้แทนน้ำแข็งแห้ง)

3.  เครื่องจักรและระบบสำหรับการ แปรรูปอาหารเหลว : บริษัท พัฒน์กล จำกัด (มหาชน)
    ซึ่งเป็นผู้ผลิต ออกแบบ ติดตั้ง และขายอะไหล่ อุปกรณ์
    สำหรับแปรรูปอาหารเหลวประเภทเครื่องดื่มมีแอลกอฮอล์และไม่มีแอลกอฮอล์ นม ไอศกรีม
    โยเกิร์ต และอุปกรณ์สำหรับอุตสาหกรรมยา และเคมีภัณฑ์

4.  เครื่องจักรและระบบสำหรับการแปรรูปอาหาร : บริษัท พัฒน์กล จำกัด (มหาชน)
    ซึ่งเป็นผู้ผลิต ออกแบบระบบการแปรรูปอาหาร ติดตั้ง และขายอะไหล่ อุปกรณ์ เช่น
    โรงงานผลิตทูน่า โรงงานผลิตอาหารทะเล ผัก ผลไม้
    และเครื่องจักรในการผลิตอาหารสำเร็จรูป

5.  ธุรกิจปิโตรเคมีคอล และงานโครงการ : เป็นการรวมงานปิโตรเคมีคอล
    และงานโครงการครบวงจรไว้ด้วยกัน รองรับงานออกแบบ สร้าง และติดตั้ง
    งานโครงการครบวงจร ทั้งโรงงานขนาดเล็ก ขนาดกลาง และขนาดใหญ่
    รับออกแบบก่อสร้างอาคาร ระบบสาธารณูปโภค เครื่องจักรในการผลิต
    ธุรกิจสร้างโรงงานพลังงานทดแทน และรับเป็นที่ปรึกษาโครงงานต่างๆ งาน EPC ต่างๆ งาน
    Stack tank , Pressure Vessel ทั้ง Stainless โลหะพิเศษ และเหล็ก , Heat
    Exchanger (Shell and Tube) , Storage Tank , Steel Stack
    ,งานติดตั้งเดินท่อ รวมถึง งานซ่อมบำรุง หรือ Modify

6.  งานบริการ , ซ่อมบำรุง และ อื่น ๆ บริษัท พัฒน์กล จำกัด (มหาชน) ประกอบธุรกิจ บริการ
    รับซ่อม บำรุง ดูแลรักษา เครื่องจักร และ บริษัท พัฒน์กล อาร์แอนด์ดี จำกัด
    จะเป็นผู้ให้คำแนะนำ ร่วมค้นคว้า และ พัฒนาสินค้า
    สำหรับอุปกรณ์ในอุตสาหกรรมเครื่องทำความเย็นอุตสาหกรรม ผลิตน้ำแข็งอุตสาหกรรมผลิต
    แปรรูปนม ไอศกรีม และ แปรรูปอาหาร ห้องเย็นและอุปกรณ์เครื่องทำความเย็น ฯลฯ

3. แผนภาพแสดงสายธุรกิจ และสัดส่วนการถือหุ้น

[TABLE]

** บจ.สยามพัฒน์กล : บมจ.พัฒน์กล ถือหุ้นในสัดส่วน 39.99% , บจ. พัฒน์กล (1984)
ถือหุ้นในสัดส่วน 60%

** บจ.เกษตรเพชร : บจ.สยามพัฒน์กล ถือหุ้นในสัดส่วน 99.80%

ปัจจุบัน บริษัท พัฒน์กล (1984) จำกัด , บริษัท สยามพัฒน์กล จำกัด , บริษัท เกษตรเพชร จำกัด
: ไม่ได้ประกอบกิจการ

4. โครงสร้างรายได้ของกลุ่มบริษัทแยกตามภูมิภาค (ในประเทศและต่างประเทศ) ปี 2553

บริษัท พัฒน์กล จำกัด (มหาชน) และบริษัทย่อย

[TABLE]